Bendruomenių tragedija - Vikipedija

# Bendruomenių tragedija

### Straipsnis iš Vikipedijos, laisvosios enciklopedijos.

Informacija šiame straipsnyje nėra sutvarkyta.
Jei galite, prašome sutvarkyti šį puslapį. Tik tada bus galima ištrinti šį pranešimą.
Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.

Bendruomenių tragedija – reiškiniai, kai asmeniniai interesai kertasi su visuotiniu gerbūviu. Dažniausiai siejama su bendro turto išeikvojimu.

## [taisyti] Termino kilmė

Terminas pirmą kartą buvo pavartotas Viljamo Fosterio Lojdo 1833m. knygoje apie gyventojus. Toliau terminą pagarsino ir išplėtė Garretas Hardinas, 1968m. žurnale "Science" išspausdintoje apybraižoje "Bendruomenių tragedija".

## [taisyti] Apibūdinimas

Bendruomenių tragedija pasireiškia, kai laisvas priėjimas prie bendrų resursų pasmerkia juos sunaikinimui dėl besaikio naudojimo. Kadangi resursų nauda yra asmeninio pobūdžio, kiekvienas asmuo yra suinteresuotas maksimizuoti savo naudojimąsi jais; tuo tarpu naudojimosi kaštai yra paskirstomi tarp visų asmenų, kuriems prieinami resursai, nors ne visi jais naudojasi arba naudojasi nevienodai.

## [taisyti] Pavyzdys

Pavyzdžiui, kaimiška bendruomenė turi tik vieną ganyklą, kurioje visi bendruomenės nariai gali ganyti savo gyvulius neribotai. Kuo daugiau ganoma, tuo mažiau žolės auga ganykloje ir atitinkamai mažėja nauda, kurią galima gauti iš gyvulininkystės.

Kiekvienas narys gali padidinti savo gyvulių skaičių. Jei tai atliks tik vienas ar keli nariai, ganyklos laukas suprastės santykinai nedaug. Tačiau, jei visi bendruomenės nariai padidintų savo gyvulių skaičių, ganykla suprastėtų žymiai. Analogiškai, jei savo gyvulių skaičių sumažintų vienas bendruomenės narys, ganykla pagerėtų nežymiai, tačiau bendruomenės nario, sumažinusio savo gyvulių skaičių, pajamos sumažėtų didesne dalimi. Todėl visiems bendruomenės nariams pravartu tik didinti ganyklos naudojimą.

## [taisyti] Sprendimo būdai

Galimi tokie bendruomenių tragedijos sprendimo būdai:

- Atsiradus turto trūkumui, turtas pasidalinamas ir bendruomenės nariai jį naudoja taupiai, nebijodami, kad kas kitas juo gali pasinaudoti.
- Atsiradus turtui, atsiranda ir žmonių, kurie tuo turtu nori naudotis, todėl bendras turtas paverčiamas nuosavybe, arba kitu būdu įgyjamos teisės imti mokestį už jo naudojimąsi, ir įvedami naudojimosi apribojimai, pvz., normavimas.
- Turtas nualinamas ir jam sumažėjus, taip pat sumažėja jo naudotojų bei sustabdomas eikvojimas, bet tokiu atveju reikia ilgai laukti kol turtas atsistatys.

## [taisyti] Bendruomenių tragedija dabartiniais laikais

Dabartiniais laikais bendruomenių tragedija yra viena iš pagrindinių valstybinių politikų užduočių. Paprastai sprendžiama įdiegiant resursų apsaugojimo įstatymus ar taisykles. Dažnai taikomas bendrų resursų padalijimas tarp privačių sektorių.

## [taisyti] Bendruomenių tragedija ir gamtos ištekliai

Dedamos pastangos sekti, kad gamtos ištekliai nebūtų nualinami. Jei koks gamtos resursas akivaizdžiai bus išnaudotas (neatsinaujinanti žaliava), galvojama kuo jį pakeisti. Pvz., Lietuvoje buvo surenkami dar pilnai neužaugę grybai (voveraitės), neleistinais metodais ir ne laiku gaudomos žuvys, renkamos uogos, medžiojami gyvūnai, bet šiuo metu ši veikla yra įstatymo ribojama.

Rodomas puslapis "http://lt.wikipedia.org../../../b/e/n/Bendruomeni%C5%B3_tragedija.html"

Kategorijos: Nesutvarkyti straipsniai | Ekonomika | Ekologija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English